
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 5.504/22.05.2024
REFERAT DE APROBARE

a proiectului de hotărâre privind închirierea prin licitație publică a terenului din Deta, situat în Calea Opatiței, proprietatea privată a orașului Deta, înscris în CF nr. 403499 cu nr. top. 403499, în vederea creșterii animalelor mici LOT 1.   
Terenul este proprietatea privată a orașului Deta, destinat creșterii animalelor mici.
În aplicarea dispozițiilor Ordonanței de Urgență a Guvernului  nr. 57/2019 privind Codul Administrativ, cu modificările și completările ulterioare, Consiliul local hotărăște ca bunurile proprietate privată a statului sau au unităților administrativ-teritoriale să fie date în administrare, concesionare, ori să fie închiriate.

Terenul propus spre închiriere nu a fost revendicat în baza Legii nr. 10/2001, a Legii nr. 247/2005,  nu este grevat de sarcini și nu face obiectul vreunui litigiu.
În conformitate cu prevederile Codului administrativ, Consiliul local hotărăște darea în administrare, concesionarea, închirierea sau darea în folosință gratuită a bunurilor proprietate publică sau privată a comunei, oraşului sau municipiului, după caz, precum și a serviciilor publice de interes local, în condițiile legii.
Vânzarea, concesionarea și închirierea se fac prin licitație publică, organizată în condițiile legii. 
Având în vedere cele prezentate mai sus propun spre dezbatere și adoptare Consiliului Local al orașului Deta proiectul de hotărâre privind închirierea prin licitație publică a terenului din Deta, situat în Calea Opatiței, proprietatea privată a orașului Deta, înscris în CF nr. 403499 cu nr. top. 403499, în vederea creșterii animalelor mici LOT 1.   
PRIMAR,

Ec. Petru ROMAN

